Көлгінов әкімдігі 1 миллиард теңге «жымқырған»
"Көлгінов әкімдігі 1 миллиард теңге «жымқырған»" | "https://abai.kz/post/129131"
TITLE: Көлгінов әкімдігі 1 миллиард теңге «жымқырған»
URL: https://abai.kz/post/129131
META: "Көлгінов әкімдігі 1 миллиард теңге «жымқырған»" | "https://abai.kz/post/129131"
DATE: 25.02.2021
AUTHOR(s): Abai.kz
TOTAL WORDS: 118
TEXT: Елордада мемлекеттік сатып алуды өткізу кезінде 1 млрд теңгеден астам соманы жымқыру дерегі анықталды. Бұл туралы ҚазАқпарат Қаржылық мониторинг агенттігі агенттігіне сілтеме жасап хабарлайды. ҚР Қаржылық мониторинг агенттігі мемлекеттік сатып алуды өткізу кезінде Нұр-Сұлтан қаласы әкімдігінің мердігер ұйымдарымен бюджет қаражатын жымқыру фактісін анықтады. Тергеу барысында қала әкімдігінің тауар-материалдық құндылықтарды қымбатталған бағада сатып алғаны белгілі болды. Мемлекетке келтірілген залал мөлшері 1 млрд. теңгеден астам соманы құрайды. Бұл қаражатқа 300 орындық балабақша немесе медициналық мекемелерге қажетті сапалық жабдықтар сатып алуға болатын еді. Қазіргі таңда ҚР ҚК-нің 189-б. 4-б. 2-т. сәйкес сотқа дейінгі тергеу ісі жүргізілуде (ірі мөлшердегі сенiп тапсырылған бөтен мүлiктi иемденiп алу немесе талан-таражға салу). ҚР ҚПК-нің 201-б. тәртібінде тергеу мүдделеріне сәйкес басқа деректердің жария етілуіне жол берілмейді. Abai.kz
